cyanic-selkie/wikianc huggingface dataset:
Դեսպինա (արբանյակ)
Դեսպինայի ուղեծիրը մոտ է Տալասայի ուղեծրին, սակայն նրանից դուրս է ընկած և գտնվում է Լևերյեի օղակից ներս։ Քանի որ այս արբանյակի ուղեծիրը ընկնում է Նեպտունի սինքրոն ուղեծրի շառավղից ներքև, այն դանդաղ, պարորաձև մոտենում է մոլորակին մակընթացային ուժերի ազդեցության տակ պտույտի արագության նվազման պատճառով և ի վերջո այն կմտնի Նեպտունի մթնոլորտ, կամ հասնելով Ռոշի սահմանին կքանդվի և կառաջացնի ևս մի օղակ։
Արտաքին հղումներ
Կատեգորիա:Նեպտունի արբանյակներ
Էստոնական գյուղատնտեսական թանգարան
Թանգարանի հիմնադրում
Էստոնիայի գյուղատնտեսական թանգարանը ստեղծվել է Էստոնիայի գյուղատնտեսական ակադեմիայի պրոֆեսոր Յուրի Կումի (Jüri Kuum) ջանքերով, որը 1956 թվականից թերթերում հոդվածներ էր տպագրում, որտեղ նշում էր նման թանգարանի ստեղծման անհրաժեշտության մասին։ Սկզբում նրա հոդվածները հավանության չէին արժանանում, բայց 1968 թվականի մարտին Edasi թերթում տպագրված հոդվածը ակտիվ քննարկումների տեղիք տվեց։ Գաղափարին աջակցում էին գիտնականներ և մանկավարժներ։ Սակայն, ԷԿԿ կենտրոնական կոմիտեն հավանություն չէր տալիս նախաձեռնությանը։ Այնուամենայնիվ, գյուղատնտեսական ակադեմիայի ռեկտորը առաջարկեց թանգարանը կազմակերպել ակադեմիային կից,  որպես հասարակական կազմակերպություն։
Թանգարանը հիմնադրվել է Էստոնիայի գյուղատնտեսական ակադեմիայի ռեկտորի թիվ 183 հրամանով, 1968 թվականի հուլիսի 2-ին։ Թանգարանի առաջին անվանումը եղել է Eesti Põllumajanduse Muuseum («Էստոնիայի գյուղատնտեսության թանգարան» կամ «Էստոնական գյուղատնտեսական թանգարան»), որը պահպանվեց  15 տարի։ Սկզբում թանգարանը գտնվում էր Տարտու քաղաքում, որի ստեղծմանը օգժանդակում էին ակադեմիայի դասախոսներն ու ուսանողները, գյուղատնտեսության և մշակույթի ոլորտի աշխատողները։ Նրանք հորդորում էին մարդկանց հավաքել և թանգարան բերել աշխատանքային հին գործիքներ և կենցաղային իրեր, մեքենաներ, ինչպես նաև գրականություն, լուսանկարներ։
Թանգարանը առաջին տարիներին
Թանգարանը մնաց գյուղատնտեսական ակադեմիայի իրավասության ներքո մինչև 1982 թվականի վերջը։ Այդ ամբողջ ընթացքում Յուրի Կումը ղեկավարում էր այն հասարակական հիմունքներով (այսինքն`առանց վարձատրության)։ Թանգարանը ֆինանսավորում է ստացել ակադեմիային կից  գործող գիտական աշխատանքների բաժնի միջոցով, որի շնորհիվ հնարավոր էր դարձել  վճարել հետազոտողների և օգնականների աշխատավարձը։ Թանգարանը ցուցահանդեսներ էր կազմակերպել պետական տնտեսություններում (առաջին ցուցահանդեսը կազմակերպվել էր արդեն 1968 թվականի սեպտեմբերի 29-ին), այդ ցուցահանդեսները մեծ հետաքրքրություն էին առաջացրել, դրանց մասնակցում էին հազարավոր մարդիկ։ Թանգարանի ֆոնդերն արագ աճում էին։ Մինչև 1972 թվականը նրանց թիվը կազմում էր շուրջ 3000 առարկա, գործիք և մեքենա, 6000 գիրք, 7000 լուսանկար և 10 000 էջ ձեռագիր նյութեր։ Հաջորդ մի քանի տարիների ընթացքում թանգարանի ֆոնդերըը կրկնապատկվեցին։ Նման մեծ ֆոնդերի կազմակերպումը զգալի աշխատանք էր պահանջում։ Սակայն թանգարանը չուներ բավարար մարդկային ռեսուրսներ, ուստի հիմնական ուշադրությունը սկզբում դրվում էր ցուցանմուշների հավաքման վրա։ Քանի որ Էստոնիայի գյուղերում տեղի էին ունենում շատ էական փոփոխություններ (կոլեկտիվացում և անցում դեպի լայնածավալ արտադրություն), կյանքը արագ փոխվեց, հին կենցաղային իրերն անհետացան առօրյա կյանքից, և դրանց հավաքումն ու պահպանումը հրատապ խնդիր դարձավ։ շենքի որոնումները  Թանգարանի համար շենքի որոնումները  դարձան   ամենակարևոր խնդիրներից մեկը։
Նախկին Յուլենուրմի դաստակերտի  տարածքը, որն ակադեմիան օգտագործում էր որպես ուսումնա-փորձարարական կենտրոն, համարվում էր թանգարանի համար ամենահարմար վայրը։ Առնոլդ Ռյութելը, որն այդ ժամանակ ակադեմիայի ռեկտորն էր, զգալի օգնություն ցույց տվեց թանգարանի կարիքների համար դաստակերտի տարածքի հարմարեցմանը։ Աշխատանքները սկսվեցին  1972 թվականին,  հետագայում, 1989-2001 թվականներին, դաստակերտի տարածքում թանգարանի համար կառուցվեցին ևս մի քանի շենքեր, իսկ հիմնական շենքը գնվեց սեփականատերերից։
1986 թվականի հրդեհ
1986 թվականի հոկտեմբերի 3-ին հրդեհ բռնկվեց նախկին ախոռի շենքում գտնվող ցուցասրահում։ Շենքն այրվեց,  դրա հետ մեկտեղ ոչնչացվեցին   հացահատիկային կուլտուրաների մշակմանը վերաբերվող  ցուցանմուշները։ Հրդեհը տարածվել էր այն սենյակից, որտեղ գտնվում էր գրքերի, փաստաթղթերի և լուսանկարների ժամանակավոր պահեստը։ Բաց դարակներում պահվող գրքերը և փաստաթղթերը մասամբ կամ ամբողջությամբ ոչնչացվեցին կրակի և ջրի պատճառով։ Թանգարանի կրած վնասը շատ մեծ չէր, քանի որ հիմնականում վնասվել էին բաց  ցուցադրված իրերը,  բացի այդ, թանգարանի պահոցներում  պահպանվել  էին ոչնչացված  իրերի  նման շատ ցուցանմուշներ։ Այնուամենայնիվ, մի շարք ոչնչացած առարկաներ և գրքեր եզակի էին, հիմնականում այն պատճառով, որ ոչ մի այլ թանգարան նման բաներ չէր հավաքում։ Ենթադրաբար, հրդեհն առաջացել էր հրկիզման արդյունքում, սակայն մեղավորը չհայտնաբերվեց։
Կարգավիճակ
1983 թվականի հունվարի 1-ին թանգարանը փոխանցվեց ԷԽՍՀ գյուղատնտեսության նախարարության ենթակայությանը։ 1987 թվականին այն վերափոխվեց պետական կոոպերատիվ ձեռնարկության, որը գտնվում էր Էստոնական ԽՍՀ ագրոարդյունաբերական կոմիտեի իրավասության ներքո։ 1993 թվականից թանգարանը գտնվում է Էստոնիայի գյուղատնտեսության նախարարության ղեկավարման ներքո։ Կառավարության 1997 թվականի փետրվարի 11-ի թիվ 31 որոշմամբ թանգարանը դարձավ գյուղատնտեսության պատմության ուսումնասիրության առաջատար կենտրոն ։
Ցուցադրություն
Թանգարանի լուսանկարների արխիվում առկա էր ավելի քան 20 հազար լուսանկարներ և նեգատիվներ, որոնք արտացոլում էին  գյուղատնտեսության զարգացումը Էստոնիայում 19-րդ դարի վերջերին։
Թանգարանի գործունեություն
Ցուցանմուշների ցուցադրումից բացի, թանգարանը կազմակերպում է թեմատիկ միջոցառումներ՝ ներկայացնելով անցյալում գյուղատնտեսական աշխատանքների իրականացման մեթոդները։ Թանգարանը նաև նկարահանում է ֆիլմեր, որտեղ ցուցադրվում  էին, թե ինչպես էին անցյալում գյուղատնտեսական աշխատանքներ իրականացվում` հողերի հերկելն ու  մշակելը, կտավատ աճեցնելը, ջրելը, տնական հաց և գարեջուր պատրաստելը և այլն։ Ֆիլմերը նկարահանվում էին Էստոնիայի ազգային թանգարանի հետ համատեղ։ Թանգարանի թողարկած ֆիլմերի մասին  բազմիցս գրվել է էստոնական և արտասահմանյան մամուլում  ։ Նորապսակների համար ավանդույթ է  դարձել հարսանիքի օրը այցելել թանգարան` շատ զույգեր ծառեր են տնկում  թանգարանի տարածքում։
Թանգարանը պարբերաբար կազմակերպում է գիտաժողովներ և սեմինարներ։
Արտաքին հղումներ
Կատեգորիա:Էստոնիայի թանգարաններ
Յոախիմ ֆոն Ռիբենտրոպ
Ուլրիխ Ֆրիդրիխ Վիլլի Յոախիմ ֆոն Ռիբենտրոպ (Ulrich Friedrich Willy Joachim von Ribbentrop, ), Գերմանիայի արտաքին գործերի նախարար (1938—1945), Ադոլֆ Հիտլերի խորհրդականն՝ արտաքին քաղաքականության հարցերով։
Կենսագրություն
Ծնվել է Վեզել քաղաքում, Ռեյնի Պրուսիայում, սպա Ռիխարդ Ուլրիխ Ֆրիդրիխ Ռիբենտրոպի ընտանիքում։ 1910 թվականին Ռիբենտրոպը տեղափոխվում է Կանադա, որտեղ նա ընկերություն է հիմնադրում՝ Գերմանիայից գինի ներկրելու համար։
Առաջին համաշխարհային պատերազմի ժամանակ վերադառնում է Գերմանիա՝ ռազմական գործողություններին մասնակցելու համար՝ 1914 թվականի աշնանը նա միանում է հուսարական 125-րդ գնդին, որտեղ ծառայում էր Օսկար ֆոն Գինդենբուրգի և Ֆրանց ֆոն Պապենի հետ։ Պատերազմի ընթացքում Ռիբենտրոպը հասավ օբեր-լեյտենանտի կոչման և պարգևատրվեց «Երկաթե Խաչով» ։
Ծառայում էր Արևելյան, իսկ հետո Արևմտյան ճակատում։ 1918 թվականին ուղարկվեց Կոստանդնուպոլիս (այժմ Ստամբուլ, Թուրքիա) որպես գլխավոր շտաբի սպա։
Ծանոթացել է Հիտլերի և Հիմլերի հետ 1932 թվականի վերջին։ 1933 թվականի հունվարին Հիտլերին տրամադրեց իր ամառանոցը ֆոն Պապենի հետ գաղտնի բանակցություններ վարելու համար։ Սեղանի շուրջ իր նրբագեղ պահելաձևով Հիմլերը այնքան հիացրեց Ռիբենտրոպին, որ վերջինս շուտով սկզբում մտավ ՆՍԳԲԿ, իսկ ավելի ուշ նաև ՍՍ։ 1933 թվականի մայիսի 30-ին Ռիբենտրոպին շնորհվեց ՍՍ-ի շտանդարտենֆյուրերի կոչումը, իսկ Հիմլերը հաճախակի հյուր դարձավ նրա ամառանոցում։
Հիտլերի առաջադրանքով՝ Հիմլերի ակտիվ աջակցությամբ (ֆինանսական և կադրային), ստեղծեց բյուրո, որը կոչվեց «Ռիբենտրոպի ծառայություն», որի խնդիրն էր հետևել ոչ հուսալի դիվանագետներին։
1938 թվականի փետրվարին նշանակվեց արտաքին գործերի նախարար։ Նշանակումից անմիջապես հետո սկսվեց Կայսերական արտաքին գործերի նախարարության բոլոր աշխատակիցների ընդգրկումը ՍՍ։ Իսկ ինքը հաճախ էր գնում աշխատանքի ՍՍ-ի գրուպպենֆյուրերի համազգեստով։ Որպես համհարզ Ռիբենտրոպն ընտրում էր միայն էսէսականներին։ Նրա որդին Ռուդոլֆը Երկրորդ համաշխարհային պատերազմը սկսվելու հետ մեկտեղ կամավոր գնաց ՍՍ-ի շտանդարտ «Դոյչլանդ»։
Սակայն որոշ ժամանակ անց Ռիբենտրոպի և Հիմլերի միջև հարաբերությունները վատացան։ Դրա պատճառը Հիմլերի և նրա ենթակաների (առաջին հերթին Հեյդրիխին) կոպիտ միջամտումն էր արտաքին քաղաքականության գերատեսչության գործերին, ընդ որում բավականին դիլետանտական էին գործում։
1939 թվականի օգոստոսի 23-ին ժամանեց Մոսկվա և ընդունվեց Ստալինի կողմից։ ԽՍՀՄ Արտաքին գործերի ժողկոմի՝ Վ. Մոլոտովի հետ մեկտեղ պայմանագիր ստորագրեց Գերմանիայի և ԽՍՀՄ-ի միջև չհարձակման մասին՝ 10 տարի ժամանակահատվածով, որը հայտնի է ինչպես Մոլոտով-Ռիբենտրոպ պակտ, որը հետագայում խախտվեց Հիտլերի կողմից։
1939 թվականի սեպտեմբերի 27-ին ֆոն Ռիբենտրոպը երկրորդ անգամ ժամանեց խորհրդային միության մայրաքաղաք։ Նրան ողջունում էին մի շարք բարձրաստիճան չինովնիկներ և Կարմիր բանակի հրամանատարներ, ինչպես նաև պատվո պահակախումբը։ Ստալինի և Մոլոտովի հետ բանակցությունները տեղի ունեցան ուշ երեկոյան։ Բանակցությունները շարունակվեցին հաջորդ օրը և ավարտվեցին 1939 թվականի սեմպտեմբերի 29-ին պայմանագրի ստորագրմամբ սահմանի և ընկերության մասին, որը տակ պաշտոնապես 1939 թվականի սեպտեմբերի 28 էր նշված։ Պայմանագրի հիմնական իմաստը կայանում էր նրանում, որ երկու կառավարությունները համաձայնվում էին ազդեցության ոլորտների բաժանմանը, ինչպես դա ենթադրում էր Ստալինը ։
1939 թվականի նոյեմբերին Ռիբենտրոպը հանկարծակի ելույթ ունեցավ Հեյդրիխի՝ Հոլանդիայից բրիտանական երկու հետախույզ առևանգելու պլանի դեմ, սակայն Հիտլերն այնքան մոլի պաշտպանում էր ՍԴ, որ Ռիբենտրոպը ստիպված էր նահանջել.
Հիմլերի նկատմամբ հաշվեհարդար հաջողվեց գտնել միայն 1941 թվականի հունվարին, այն բանից հետո երբ ՍԴ փորձեց ինքնուրույն գահընկեց անել ռումինական բռնապետ Անտոնեսկուին («Երկաթե գվարդիայի» ըմբոստությունը)։ Հունվարի 22-ին, երբ իրավիճակը կրիտիկական դարձավ, Անտոնեսկուն հարցում արեց գերմանական դեսպանատուն, որպեսզի իմանա, թե արդյոք նա դեռևս վայելում է Հիտլերի վստահությունը։ Ռիբենտրոպն անմիջապես պատասխանեց.
Դրա մասին իմանալով Ռիբենտրոպը անհապաղ հայտնեց Հիտլերին տեղի ունեցած ներկայացնելով ինչպես ՍԴ-ի սարսափելի դավադրություն Երրորդ ռայխի պաշտոնական արտաքին քաղաքականության դեմ։ Քանի որ ՍԴ ներկայացուցիչը Ռումինիայում պուտչի հրահրիչն էր, իսկ ռումինական գերմանական խմբի ղեկավարը Անդրեաս Շմիդտը, որը նշանակվել էր այդ պաշտոնին, քողարկում էր պուտչիստներին։ Ռիբենտրոպը նաև չմոռացավ հիշեցնել, որ Շմիտդը համարվում է Գոտտլոբ Բերգերի փեսան, ԷսԷսի գլխավոր վարչության պետ։ Այդպիսով, Հիտլերի մոտ այնպիսի տպավորություն է ստեղծվել, որ դավադրությանը մասնակից են նաև ՍՍ-ի գերագույն ղեկավարությունը։
Օգտվելով ֆյուրերի ցասումից, Ռիբենտրոպը սկսեց գործել։ Նա նոր դեսպան նշանակեց Ռումինիայում, որը անմիջապես Գերմանիա ոստիկան կցորդ ուղարկեց։ Ինչպես նաև Ռիբենտրոպը սկսեց Հեյդրիխից պահանջել դադարել խառնվել արտաքին քաղաքականության գործերին։ 1941 թվականի օգոստոսի 9-ին պայմանագիր ստորագրվեց այն մասին, որպեսզի ոստիկանական կցորդների գործնական նամակագրությունն իրականացվեր դեսպանի միջոցով։
Եվ հետագայում Ռիբենտրոպը փորձում էր խոցել Հիմլերին ցանկացած հարցում։ Այդպես, իմանալով Հիմլերի՝ Իտալիա այցելելու մտադրության մասին, նա հայտնեց, որ գերագույն ղեկավարության այցելություններն իրականացվում են միայն արտաքին գործերի նախարարի հետ համաձայնությամբ։ Հարավ-արևելյան Եվրոպայի երկրներում դեսպաններ նշանակվեցին «Երկար դաշյունների գիշերը» կենդանի մնացած ՍԱ ներկայացուցիչներ։ Իսկ ՍՍ-ի գրուպենֆյուրեր Վերներ Բեստին, որը դիվանագիտական ծառայության անցավ ՍԴ-ից, Ռիբենտրոպն ասաց, որ այժմ Բեստը ենթարկվում է միայն նրան, այլ ոչ թե Հիմլերին։
1945 թվականի գարնանը Ռիբենտրոպը վերջնականապես կորցրեց Հիտլերի վստահությունը։ «Ադոլֆ Հիտլերի» քաղաքական կտակի համաձայն Գերմանիայի նոր կառավարությունում արտաքին գործերի ռայխսմինիստրի պաշտոնը պետք է զբաղեցներ Արտուր Զեյս-Ինկվարտը, սակայն վերջինս ինքը հրաժարվեց այդ պաշտոնից, ինչի մասին էլ հայտնեց Գերմանիայի նոր ռայխսնախագահ Կառլ Դյոնիցին ։ Արտաքին գործերի նոր ռայխսմինիստրը համատեղության կարգով դարձավ նոր ռայսխկանցլեր Լյուտց Շվերին-Կրոզինգը։
1945 թվականի հունիսի 14-ին ձերբակալվեց ամերիկյան զորքերի կողմից Համբուրգում։ Եվ ապա փոխանցվեց Միջազգային ռազմական տրիբունալին Նյուրնբերգում, իսկ 1946 թվականի հոկտեմբերի 1-ին դատապարտվեց մահապատժի և կախվեց 1946 թվականի հոկտեմբերի 16-ին նյուրնբերգյան բանտում։
Մահ
Յոախիմ ֆոն Ռիբենտրոպը մահապատժի ենթարկվեց 1946 թվականի հոկտեմբերի 16-ին Նյուրնբերգյան տրիբունալի դատավճռի համաձայն։
Ռիբենտրոպի վերջին խոսքերը կառափնարանի վրա եղել են.
Կանանց պատերազմ (1929-1930)
«Կանանց պատերազմ» (Women's War, Իգբո Ogu Umunwanyi ), 1929-1930-ական թվականներին բրիտանական գաղութ-պրոտեկտորատ Նիգերիայի հարավ-արևելքում` Աբա քաղաքում սկիզբ առած ազգային խռովության անվանումն է, որը տրվել է ժամանակակիցների կողմից։ Այս խռովությունը հայտնի է նաև խռովություն Աբայում անվամբ։ Այն համարվում է 20-րդ դարի 20-ական թվականների վերջի և 30-ական թվականների սկզբին գյուղացիների ամենամեծ խռովությունը Նիգերիայի հարավ-արևելյան նահանգներում, որը սկիզբ է առել որպես բողոք հարկերի և արմավենու յուղի ցածր գների դեմ ։ Խռովության պատճառը անգլիական վարչության կողմից ընդունված ակտն էր` կանանց հարկման վերաբերյալ ։ Խռովությունը ընդգրկել էր`Օվերին, Կալաբարը, Վարին և Օգոջան ։ Անհանգստությունը տևել է 1929 թվականի նոյեմբերի 18-ից 1930 թվականի հունվարի կեսերը ։
Առաջին համաշպարհային պատերազմի ժամանակ Նիգերիան Մեծ Բրիտանիային հանքային ջուր և գյուղատնտեսական հումք էր մատակարարում։ Աֆրիկացիները հարկադված մոբիլիզացվել էին գյուղատնտեսական աշխատանքների և ռազմական կապի կառուցման համար։ 1914 թվականին անգլիացիների դեմ ապստամբել են Աբեոկուտա քաղաքի բնակիչները։ Ապստամբությանը մասնակցել է Էգբա ազգի 10 հազար ներկայացուցիչ, որոնք պատկանում էին յորուբա խմբին։ 1914 թվականին Ասաբում ապստամբել է իբո ազգը։ Նրանց աջակցել են Բրասայի բնակիչները։ 1915 թվականին անգլիացիների դեմ ապստամբել են Օպոդո քաղաքի բնակիչները։ Ապստամբները առաջ էին քաշում ոչ միայն տնտեսական այլև քաղաքական պահանջներ։ 1916-1918-ական թվականներին անգլիացիների դեմ ապստամբել են Իսեյին քաղաքի բնակիչները ։ 1918 թվականի հունիսին Աբեոկուտեի էգբա ազգը նորից է ապստամբել, կապված ուղղակի հարկերի ներդրման հետ ։ Աբեոկուտեի ապստամբությունը ճնշվել է զենքի ուժով, հետևել են ճնշումներ ։
1920-ական թվականների վերջին բարձր հարկերի և աշխատանքային ծռայության պատճառով, որոնցով գաղութային վարչությունը ճնշում էր աֆրիկացիներին, ստեղծվել է լարված դրություն ։ 1929 թվականի նոյեմբերի 18-ին սկսվեց խռովությունը։ Բնակիչներս սկսեցին հարձակվել անգլիացիների կողմից ստեղծված «տեղական» դատարանների և նշանակված առաջնորդների վրա։ Խռովության մասնակիցները սեփական գործողությունները մոտիվացնում էին, հայտարարելո, որ ցանկանում են վերացնել տեղական դատարանները և արտաքսել եվրոպացիներին, վերադարձնել տարածքները նորանց, ում պատկանում էին մինչև անգլիացիների հայտնվելը։ Խռովությանը ներգրավված էին մեծ թվով տղամարդիկ, հիմնականում տեղացի առևտրականները, անգլիական ընկերությունների մրցակցությոինից տուժածներ։ Տղամարդիկ մասնակցում էին Բոնոյի և Ազումինի ապստամբություններին, որտեղ ոչնչացրել են մեծ թվով եվրոպական պահեստներ ։
Խռովությունը, որը շարունակվել է մինչև 1930-ական թվականի հունվարի կեսերը, ճնշվել է։ «Կանանց պատերազմը» հանգեցրեց առաջնորդների սահմանած համակարգի չեղարկմանը, որը կապված չէր ազգային ինստիտուտների հետ, և 30 տարի շարունակ ներդրվել էր անգլիական վարչության կողմից ։
1929 թվականի «Կանանց պատերազմը» նիգերիայի քաղաքական գործիչները բազմիցս հիշատակել են Երկրորդ համաշխարհային պատերազմից հետո, երբ առաջադրվել էին սահմանադրական բարեփոխումների և անկախության պահանջները։ «Կանանց պատերազմը» քաղաքացիական սխրանքի օրինակ էր դարձել, որը ոգեշնչեց նիգերիացիների ապագա սերունդներին անկախության համար ։
2019 թվականի ապրիլի 19-ին Նիգերիայում էկրան է բարձրացել «1929» գեղարվեստական ֆիլմը, որը նվիրված է «Կանանց պատերազմի» իրադարձություններին, նիգերիացի դերասանուհիներ` Սոլ Սոբովալի, Իրետի Դոյլի և Սեմ Դեդեյի մասնակցությամբ։ Ռեժիսորը Մոսես Էսկորն է ։
Գրականություն
Կատեգորիա:Կանանց իրավունքները Նիգերիայում Կատեգորիա:Նիգերիայի պատմություն Կատեգորիա:Միջպատերազմական ժամանակաշրջան Կատեգորիա:Կանայք պատմության մեջ Կատեգորիա:Կանայք պատերազմում Կատեգորիա:Կանանց իրավունքներ Կատեգորիա:1930 քաղաքականությունում
Լա Բուրբուլ
Լա Բուրբուլ (La Bourboule), կոմունա Ֆրանսիայի Հանրապետության կենտրոնական հատվածում՝ Ռոն Ալպի երկրամասի կազմի մեջ մտնող Պյուի դը Դոմի դեպարտամենտում ։
Աշխարհագրություն
Լա Բուրբուլ կոմունան գտնվում է Ֆրանսիայի կենտրոնական հատվածում։ Զբաղեցնում է ընդհանուր հաշվով ավելի քան 12 կմ քառ․ տարածք։
Բնակավայրը գտնվում է ծովի մակարդակից 812-1408 մետր բարձրության վրա և տեղանքը հիմնականում լեռնային է։ Գտնվում է Կլերմոն Ֆերան քաղաքից 70 կմ, իսկ մայրաքաղաք Փարիզից՝  370 կմ հեռավորության վրա։
Լա Բուրբուլի տարածքով հոսում է Դորդոն գետը։
Բնակչություն
Ըստ 2013 թվականին Ֆրանսիայի Հանրապետությունում անցկացված մարդահամարի տվյալների՝ Լա Բուրբուլի բնակչությունը կազմում է 1852 մարդ։
Ստորև ներկայացված է Լա Բուրբուլ կոմունայի բնակչության աճի ցուցանիշը․
Ծանոթագրություններ
Կատեգորիա:Ֆրանսիայի կոմունաներ Կատեգորիա:Ֆրանսիայի բնակավայրեր
Պարարտ բջիջ
Պարարտ բջիջ (ինչպես նաև մաստոցիտ կամ լաբրոցիտ ), շարակցական հյուսվածքի հիմնական բջիջ, որը պարունակում է հիստանմինով և հեպարինով հատիկներ։ Այն գրանուլոցիտ է, որն առաջանում է արյունաստեղծման միելոիդ ծլից և հանդիսանում է ինչպես իմուն, այդպես էլ նեյրոիմուն համակարգերի բաղադրիչ։ Պարարտ բջիջները հայտնաբերվել են Պոլ Էրլիխի կողմից 1877 թվականին ։ Չնայած պարարտ բջիջները հայտնի են որպես ալերգիայի և անաֆիլաքսիայի միջնորդ, այս բջիջներն ունեն նաև կարևոր պաշտպանիչ գործառույթ՝ մասնակցելով վերքերի լավացմանը, անգիոգենեզին, իմուն պաշտպանությանը, պաթոգենների դեմ պաշտպանությանը, ինչպես նաև ուռուցքների անոթավորման խթանման մեջ  ։
Պարարտ բջիջները շատ նման են բազոֆիլներին թե՛ իրենց տեսքով, թե՛ իրենց գործառույթով։ Բազոֆիլները լեյկոցիտների տարատեսակ են։ Ժամանակին կար կարծիք, որ պարարտ բջիջներնը նույն բազոֆիլներն են՝ տեղակայված որևէ հյուսվածքում, սակայն դա այդպես չէ։ Բազոֆիլները և պարարտ բջիջները առաջանում են տարբեր հեմոպոետիկ ծլերից, ինչի պատճառով էլ դրանք նույնը չեն կարող լինել ։
Կառուցվածք
Պարարտ բջիջները շատ նման են բազոֆիլ գրանուլոցիտների (լեյկոցիտի ենթատեսակ)։ Երկուսն էլ հատիկավոր բջիջներ են, որոնք պարունակում են հիստամին և հեպարին՝ հակամակարդիչ։ Կորիզային տարբերությունները կայանում են նրանում, որ բազոֆիլների կորիզը մասնատված է, իսկ պարարտ բջիջներինը՝ կլոր ։ Իմունոգլոբուլին E(IgE) -ի Fc ֆրագմենտը կապվում է ինչպես բազոֆիլներին, այդես էլ պարարտ բջիջներին, և երբ E(IgE)-ն կապվում է անտիգենի հետ, հիստամինը և այլ բորբոքային միջնորդները այդ բջիջներից ձերբազատվում են ։ Այս նմանությունները պատճառ էին հանդիսացել սխալ ենթադրության, որ պարարտ բջիջները հյուսվածքներում <<տեղակայված>> բազոֆիլներն են։ Բացի դրանից, նրանք երկուսն էլ ունեն նույն անտիգենը՝ CD34 :
Բազոֆիլները հեռանում են ոսկրածուծից արդեն իսկ հասուն վիճակում, իսկ պարարտ բջիջները՝ տհաս վիճակում, և հասունանում են արդեն իսկ հյուսվածքներում։ Տեղը, որտեղ հանգրվանում է պարարտ բջիջը, հավանաբար, որոշում է իր հետագա առանձնահատկությունները ։
Կրծողերի մոտ պարարտ բջիջները բաժանված են երկու տեսակների՝ շարակցահյուսվածքային տիպի պարարտ բջիջներ և լորձային տիպի պարարտ բջիջներ։ Վերջիններիս ակտիվությունը պայմանավորված է T-լիմֆոցիտներով ։
Պարարտ բջիջները տեղակայված են գրեթե բոլոր հյուսվածքներում, առավելապես՝ անոթների, նյարդերի և ավշային անոթների հարևանությամբ ։ Ինչպես նաև նրանք հիմնականում տեղակայված են այն մասերում, որոնք պատնեշ են հանդիսանում արտաքին և ներքին միջավայրերի միջև, օրինակ՝ մաշկը, կոկորդի լորձաթաղանթը, մարսողական ուղիները, կոնյունկտիվան և քիթը ։
Գործառույթներ
Պարարտ բջիջները կարևոր դեր են խաղում բորբոքման մեջ։ Ակտիվանալաով պարարտ բջիջները կարող են ընտրողաբար դեգրանուլացվել (հատվածային դեգրանուլյացիա) կամ դեգրանուլացվել կտրուկ և ամբողջությամբ (անաֆիլակտիկ դեգրանուլյացիա)։ Դեգրանուլյացիայի արդյունքում «միջնորդանյութերը» ներքին պահեստներից դուրս են գալիս արտաքին միկրոմիջավայր Figure 1: Mediator release from mast cells Figure 2: Model of genesis of mast cell secretory granules Figure 3: Lipid body biogenesis Table 2: Stimuli-selective mediator release from mast cells ։ Պարարտ բջիջները կարող են դեգրանուլացվել իմուն մեխանիզմով, արտաքին ֆիզիկական ներգործությամբ՝ DAMPs ընկալիչների միջոցով, մանրէային պաթոգենների՝ PAMPs ընկալիչներով, ինչպես նաև տարատեսակ միացություններով, որոնք կապվում են G- կախյալ սպիակուցների հետ (օր՝ մորֆինը՝ օպիումային ընկալիչներով) կամ իոնային անցուղիների հետ ։ Կոմպլեմենտի սպիտակուցները նույնպես կարող են ակտիվացնել պարարտ բջիջները ։
Պարարտ բջիջների միջնորդանյութեր
Յուրահատուկ ազդակներից պարարտ բջիջների գրանուլները ձերբազատում են։ Իրենք ներառում են հետևյալ միացությունները ։
Հիստամինը լայնացնում է հետմազանոթային երակները, ակտիվացնում է էնդոթելիումը և մեծացնում արյունատար անոթների թափանցելիությունը։ Սա հանգեցնում է տեղային էդեմայի (այտուցի), ջերմության բարձրացմանը, կարմրությանը և բորբոքային բջիջների ներգրավվմանը դեպի այդ տարածք։ Այն նաև ապաբևեռացնում է նյարդային վերջավորությունները (առաջացնելով քոր կամ ցավ)։ Հիստամինի արտազատման մաշկային նշաններն են «բոցավառման և բշտիկի» ռեակցիան։ Մոծակի խայթոցից անմիջապես հետո առաջացած բշտիկն ու կարմրությունը այս ռեակցիայի լավ օրինակն են, որը տեղի է ունենում ալերգենով պարարտ բջիջը թիրախավորման ժամանակ ։
Պարարտ բջիջների այլ ֆիզիոլոգիական գործառույթները շատ ավելի քիչ են ուսումնասիրվել։ Դրանք ի վիճակի են արտադրել կարևոր ցիտոկինների և այլ բորբոքային միջնորդների լայն տեսականի, ինչպիսիք են TNF-α։ Դրանք ունեն բազում «պատկերների թարգմանման ընկալիչներ», որոնք մասնակցում են լայն ոլորտի անտիգեններ ճանաչելու համար։
Պարարտ բջիջները կրում են բազում քանակության կենսաակտիվ քիմիկատներ։ Իրենց հատիկները կարող են տրանսգրանուլյացիայի ժամանակ ներթափանցել նյարդեր՝ պարարտ բջիջների պսևդոպոդիաների միջոցով ։
Նյարդային համակարգում
Ի տարբերություն իմունային համակարգի այլ արյունաստեղծ բջիջների՝ պարարտ բջիջները նաև հանդիպում են մարդու ուղեղում, որտեղ նրանք փոխազդում են նեյրոիմունային համակարգի հետ։ Ուղեղի մեջ պարարտ բջիջները տեղակայված են մի շարք կառույցներում, որոնք միջնորդում են ներքին օրգանների զգայական (օրինակ ՝ ցավ) կամ նեյրոէնդոկրին գործառույթները։ Որոշները տեղակայված են արյուն–ուղեղային պատնեշի երկայնքով, ինչպես նաև գտվում են են հիպոֆիզի ցողունում, էպիֆիզում , կարծր ուղեղաթաղանքում՝ մենինգիեալ նոցիցեպտորների մոտ։ Պարարտ բջիջները մարմնում և կենտրոնական նյարդային համակարգում կատարում են նույն գործառույթները, ինչպիսիք են՝ ալերգիկ ռեակցիաների առաջացումը կամ կարգավորումը, բնածին և հարմարվողական իմունիտետը, աուտոիմունիտետը և բորբոքումները։
Աղիներում
Աղեստամոքսային համակարգում պարարտ բջիջները տեղակայված են լորձաթաղանթում՝ անմիջապես զգայական նյարթաթելերի հարևանությամբ  ։ Երբ պարարտ բջիջներն ապահատիկավորվում են, իրենք ձեռբազատում են միջնորդանյութեր, որոնք ակտիվացնում, սենսիբիլիզացնում և ուժեղացնում են նոցիցեպտորների էքսպրեսսիան (TRPV1): Վիսցերալ աֆֆերենտ նեյրոնների վրա, թիրախավորելով ընկալիչները (HRH1, HRH2, HRH3, PAR2, 5-HT3),իրենք կարող են առաջացնել նեյրոգեն բորբոքում։ Այս ամենի պատճառով առաջանում է վիսցերալ գերզգայունություն և աղիների մոտորիկայի խանգարում (խանգարված գալարակծկումներ) ։
Գերզգայունության ռեակցիա
Ալերգեններով միջնորդված FcεR1 խաչաձև ազդանշանումը շատ նման է նմանատիպ ազդանշանմանը լիմֆոցիտներում։ Lyn-թիրոզին կինազը կապված է FcεR1-ի β շղթայի ցիտոպլազմատիկ հատվածի հետ․ Անտիգենները, կապվելով FcεR1 մոլեկուլների հետ խթանում է, որ Lyn-թիրոզին կինազը ֆիսֆորիլացնի ցիտոպլազմայում գտնվող FcεR1 β շղթան։ Ֆոսֆորիլացումից հետո Syk-թիրոզին կինազը ը միանում է γ շղթաների վրա տեղակայված ITAMs-ին։ Սա առաջացնում է Syk-թիրոզին կինազի ակտիվացում ՝ ֆոսֆորիլացնելով իրեն։ Syk-ը գործում է որպես ազդանշան, որը մեծացնում է կինազի ակտիվությունը ՝ շնորհիվ այն բանի, որ այն թիրախավորում է բազմաթիվ սպիտակուցներ և ակտիվացնում իրենց։ Այս անտիգենի կողմից խթանված ֆոսֆորիլացումը առաջացնում է այլ սպիտակուցների ակտիվացում FcεR1-ի միջնորդությամբ ազդանշանային կասկադի խթանմամբ ։
Դեգրանուլյացիա և միաձուլում
Syk-ի ֆոսֆորիլացման փուլում ակտիվացված կարևոր ադապտերային սպիտակուցը՝ T բջիջների ակտիվացման հղիչն է (LAT): LAT-ը կարող է փոփոխվել ֆոսֆորիլացման միջոցով՝ նոր կապման կայքեր ստեղծելու համար։ Գամմա ֆոսֆոլիպազ C-ն (PLCy) ֆոսֆորիլացվում է LAT-ին կապվելուց հետո, այնուհետև օգտագործվում է ֆոսֆատիդիլինոզիտոլբիսֆոսֆատի քայքայումը կատալիզացնելու համար՝ առաջացնելով ինոզիտոլտրիսֆոսֆատ (IP3) և դիացիգլիցերոլ (DAG): IP3-ը բարձրացնում է կալցիումի մակարդակը, իսկ DAG-ն ակտիվացնում է պրոտեին կինազ C (PKC): Դա PKC-ի առաջացման միակ միջոցը չէ։ Թիրոզին կինազ FYN-ը ֆոսֆորիլացնում է Grb2 կապված կապող սպիտակուց 2 (Gab2), որը կապվում է PKC ակտիվացնող ֆոսֆոինոզիտիդ-3-կինազի հետ։ PKC-ն հանգեցնում է միոզինի թեթև շղթայի ֆոսֆորիլացման հատիկների շարժուման ակտիվացմանը, ինչը հանգեցնում է ակտին-միոզինի կամպլեքսների քայքայմանը՝ թույլ տալով, որ հատիկները շփվեն պլազմային թաղանթի հետ։ Պարարտ բջիջների հատիկներն այդքանից կարող են միաձուլվել պլազմատիկ թաղանթի հետ։ Rab3 գուանոզին տրիֆոսֆատազները և Rab-կ կինազները և ֆիսֆատազները կարգավորում են հատիկների և թաղանթների միաձուլումը հանգիստ պարարտ բջիջներում։
Պարարտ բջջի MRGPRX2 ընկալիչ
Մարդկանց պարարտ բջիջները պարունակում են G-սպիտակոից կախյալ MRGPRX2 ընկալիչ, որը ունի մեծ նշանակություն պաթոգեն-կախյալ մոլեկուլային պատկերների (PAMPs) ճանաչման մեջ, ինչպես նաև հակաբակտերիալ ազդեցության խթանման գործում։ MRGPRX2-ը ունակ է կապվել կոմպետնտությունը խթանող պեպտիդի հետ (CSP), քվորում զգայուն մոլեկուլի հետ (QSM)․ որոնք սինթեզվում են գրամ-գրական բակտերիաների կողմից ։ Դա բերում է G-սպիտակուղ կախյալ եղանակով պարարտ բջիջների ակտիվացմանը։ Ինչի արդյունքում արտաքին միջավայր է դուրսբերվում հակամանրէային միջնորդներ (ԹԱՁ,ՈՒՆԳ-α, ԹԱԳ), ինչի արդյունքում խթանցում են այլ իմուն բջիջները և բերում բակտերիաների ընկճմանը կամ մահվանը։ Բացի դրանից այդ ընկալիչները կարող են խթանվել նույնիսկ գրամ-բացասական մանրէների ազդանշաններով։ Դրա ակնհայտ օրինակ է բարտոնելլա հիվանդությունը, որի ժամանակ մարդկանց մոտ նկատվում է տիպիկ ախտաբանություն, որը նկատվում է պարարտ բջիջների ակտիվացման համախտանիշի ժամանակ։ Դա առաջանում է քվորում զգայուն մոլեկուլի անհայտ մոլեկուլի միջոցով (գուցե հենց բազալ հիստամինի՞)։
Դեղաբանական միջոցով հնարավոր է թիրախավորել MRGPRX2-ընկալիչը, դա իրականացվում է 48/80 բակտերիալ բաղադրիչի ագոնիստների օգագործմամբ ։ Այս հիվանդները հակված են սննդի անհանդուրժողականության, որը պայմանավորված է այլ, IgE-անկախ ալերգանման ռեակցիայի առաջացման պատճառով, որն առաջանում է MRGPRX2- ընկալիչների դրդման պատճառով։ Այս հիվանդների մոտ կա նաև մաշկի ցիկլային պաթոլոգիա և դերմոգրաֆիզմ, որոնք առաջանում են ամեն անգամ, երբ բակտերիան դուրս է գալիս ներբջջային տարածությունից՝ արտաբջջային։
Մակաբուծային վարակներ
Պարարտ բջիջներն ակտիվանում են ախտաբանական մակաբույծների կողմից, որոնցից են՝ հելմինթները և պրոտոզոաները։ Ակտիվացումը IgE- խթանված է։
Պարարտ բջիջների ակտիվացման հիվանդություններ
Պարարտ բջիջների ակտիվաղման հիվանդություններ (MCAD) իմուն հիվանդությունների խումբ, որոնք կաված չեն ախտաբանական վարակների հետ, սակայն ներառում են նույն ախտանիշները Պարարտ բջիջների դեգրանուլյացիայի պատճառով։ Սակայ տարբերվում են իրենք ախտաֆիզիոլոգիայով, բուժման եղանակով և յուրահատուկ ախտանիշներով ։  Այս հիվանդությունների դասակարգումը սահմանվել է 2010թ․ին  ։
Գերզգայունության հիվանդություն
Ալերգենները կապվում են IgE-ի հետ, ինչը խթանում է պարարտ բջիջների ապահատիկավորումը ։ Չնայած հնարավոր է IgE անկախ ապահատիկավորում ՝«ալերգանման»։ Դա իրագորվոծվում է պարարտ բջիջների MRGPRX2 - կողմից ( մկանաապալարիչներով, օպիոիդներով, իկատիբանտներով և ֆլուրոքվինոլոններով) ։
Նատրիումի ֆտորիդի ազդեցության ներքո, կալցիում կախյալ մեծանիզմով տեղի է ունենում պարարտ բջիջներից հիստամինի ձերբազառում։ Արտազառման գորշնթացը կարելի է բաժանել երկու քայլի՝ ֆտորիդային ակտիվացում և կալցիում կախյալ արտազատում։ ֆտորիդային ակտիվացման փուլը ւրագորվում է ցիկլիկ ադենոզին մոնոֆոսֆատ (ցԱՄՊ)-ով միջնորդված։ Նկատվել է, որ կատեխոլամինների ազդեցությունը չի ազդում է ֆտորիդային հիստամինային ձերբազատուման վրա։ Բացի դրանից բացահայտվել է, որ հիստամինի ձերբազատման երկրորդ փուլը հնարավոր է ընկճել թեոֆիլինով ։ Անոթալայնացումը պայմանավորված է ինչպես H1 այնպես էլ H2 ընկալիչների խթամամբ ։ Հիստամինի ձերբազատումը խթանում է հիստամին (H2) զգայուն ադելիատ ցիկլազ կախյալ պարիետալ բջիջները, ինչի արդյունքում մեծանում է ներբջջային ցԱՄՊ-ի մակարդակը և ակտիվանում է H+ իոնների տրանսպորտը ։
Անաֆիլաքսիա
Անաֆիլաքսիան ( ուժեղ համակարգային ռեակցիա որոշակի ալերգենների հանդեպ, օր՝ ընդեղեն, մեղվի խայթ, դեղեր) ընդհանուր օրգանիզմով գնացող դեգրանուլյացիայի ռեակցիա է, որը առաջացնում է անոթալայնացում և, եթե այն սուր է, կարող է առաջացնել կյանքին սպառնացող շոկ։ Արտազատվող գլխավոր անոթալայնիչը հիստամինն է ։
Աուտոիմուն ռեակցիաներ
Պարարտ բջիջները կարող են մասնակցել աուտոիմուն բորբոքային հոդերն ախտահարող հիվանոդությունների զարգացմանը։ Իրենք մասնակցում են ջլերում բորբոքային բջիջների ներգրավմանը (օր՝ռևմատոիդ արթրիտ), կուտակումը կարող է լինել նաև մաշկում (օր՝ բուլյոզ պեմֆիգոիդ)։ Պարարտ բջիջների գործունեությունը կախված է հակամարմիններից և կոմպլեմենտի բաղադրիչներից ։
Մաստոցիտոզ և կլոնալ հիվանդություններ
Մաստոցիտոզը հազվադեպ կլոնալ գիվանդություն է, որի ժամանակ նկատվում է չափից ավել պարարտ բջիջների ավելացում, ինչպես նաև այլ CD34+ պարարդ բջիջբերի նախորդների ավելացում ։ Մուտացիան կապված է c-Kit-ի հետ ։
Նեոպլաստիկ հիվանդություններ
Մաստոցիտոմաները, կամ նույն պարարտ բջիջների ուռուցքները սինթեզում և ձերբազատում են չափից շատ քանակության գրանուլներ ։ Իրենք ավելի հաճախ հանդիպում են շների և կատուների մոտ ։ Այլ նեոպլաստիկ հիվանդությունները, որոնք կապված են օարարտ բջիջների հետ, ներառում են՝ պարարտբջջային սառկոման և պարարտբջջային լեյկեմիան։
Պարարտ բջիջների ակտիվացման համախտանիշ
Պարարտ բջիջների ակտիվացման համախտանիշը իդիոպաթիկ իմուն հիվանդություն է, որի ժամանակ նկատվում է չափից ավել արտահակտված դեգրանուլյացիա։ Ախտանիշներով նման է այն հիվանդությունների, որոնց ժամանակ նույնպես դեգրանուլյացիա է խթանվում ։ Ախտորոշումն իրականացվում է դիտարկելով բուժման հանդեպ զգայունթյունը․ապտանիշները, տարբերակիչ ախտորոշումը և բիոմարկերների հայտնաբերումը, որոնք առաջանում են դեգրանուլյացիայի ժամանակ  ։
Պատմություն
Կայմ բջիջները առաջին անգամ նկարագրվել են Փոլ Էրլիխի կողմից 1878 թվականին իր դոկտորական թեզի մեջ՝ հիմնվելով դրանց յուրահատուկ ներկման բնութագրերի և խոշոր հատիկների վրա։ Այս հատիկները նաև նրան հանգեցրին այն սխալ համոզմունքին, որ դրանք գոյություն ունեն շրջապատող հյուսվածքը սնուցելու համար, ուստի նա նրանց անվանեց Mastzellen: Նրանք այժմ համարվում են իմունային համակարգի մաս։
Աուտիզմ
Որոշ հետազոտություններ առաջարկում են տեսակետ, որտեղ աուտիստիկ սպեկտրի հիվանդություն (ԱՍՀ) ունեցող երեխաների մոտ առկա են ալեգանման խնդիրներ, որոնք արտահայտվում են առանց արյան շիճուկում IgE-ի ավելացման, ինչպես նաև քրոնիկ եղնջաղան։ Դա պայմանավորված է պարարտ բջիջների ոչ ալերգիկ ակտվացումով, որը կարող է լինել արտաքին միջավայրի խթանների ազդեցության ներքո։ Այս պարարտ բջիջների ակտիվացումը կարող է ուղեղում առաջացնել բորբոքում ինչպես նաև նյարդային համակարգի զարգացման խնդիրներ ։
Հյուսվածաբանական ներկում
Տոլուիդին կապույտ՝ ամենահիմնական ներկերից մեկն է, որը ներկում է թթու մուկոպոլիսախարիդները ինչպես նաև գլիկոզամինոգլիկանները։ Այդ բաղադրիչները պարարտ բջիջների հատիկների մաս են ։
Բիսմարկ շականակագույն՝ ներկում է պարարտ բջիջների հատիկները շականակագույն ։
Մակերեսային մառկերներ․ պարարտ բջիջների մակերեսային մառկերները քննարվել են Հենեբերգի կողմից, որն ասում էր, որ պարարտ բջիջների որոշ մաշը կարող է դասվել ցողունային բջիջների՝ քանի որ իրենք կրում են CD34 հակածինը։ Դասական պարարտ բջիջը ունի բարձր խնամակցությամբ IgE, CD117 (c-Kit), CD203c (պարարտ բջիջների հիմնական պոպլույացիայի համար) ընկալիչներ։ Մոլեկուլների ակտիվացման ընթացքում իրենց սինթոզվող միացությունները կարող են փոխվել ։
Այլ օրգանիզմներ
Պարարտ բջիջները և էնտերոքրոմաֆինային բջիջները կրծողների ստամոքսում սերոտոնինի հիմնական աղբյուրն են ։
Ծանոթագրություններ
Կատեգորիա:Բջջաբանություն Կատեգորիա:Լեյկոցիտներ Կատեգորիա:Հյուսվածաբանություն Կատեգորիա:Իմունաբանություն Կատեգորիա:Բջիջներ
Վարդանիձորի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Վարդանիձոր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 19 հուշարձան (5 միավոր)։
Ծանոթագրություններ
Կատեգորիա:Սյունիքի մարզի հուշարձանների ցանկեր
Teenagers
«Teenagers», ամերիկյան My Chemical Romance ռոք խմբի չորրորդ սինգլը The Black Parade ձայնասկավառակից։
Սաունդթրեք
«Teenagers» երգի տեսահոլովակը կարելի է տեսնել և լսել Bionic Woman սերիաներից մեկում՝ «Do Not Disturb» դրվագում։ Այդ երգը նաև օգտագործվել է Dog the Bounty Hunter-ի դրվագներից մեկում։ 2008 թվականին երգը հնչել է «Երբեք մի հանձնվիր» ֆիլմում և LA Ink-ի դրվագում, որտեղ տատուի հայտնի վարպետ Kat Von D-ն դաջվածք էր անում Ֆրենկ Աերոյին։ Երգը հնչել է «Կեղտոտ թաց փողեր» սերիալի "The Wedding" դրվագում և ներառվել է «Saints Row 2» խաղի սաունդթրեքների ցանկի մեջ։
Արձագանքներ
My Chemical Romance խումբը զարմացրել է քննադատներին «Teenagers»-ի երաժշտական ոճով։ Այն ներառում է փոփ ռոքի, հարդ ռոքի և 12-տակտանոց բլյուզի տարրեր։ Դա նրանց բազում դրական կարծիքներ է բերել։ Երգին հաջողվել է 5 աստղ ստանալ NME-ից և AbsolutePunk.net-ից, ինչպես նաև 4/5 IMDb-ից։ Այս երգը նաև ներկայացվել է Xbox 360-ի համար Guitar Hero II-ի բեռնվելիք կոնտենտի կազմի մեջ։
Երգացանկ
Տարբերակ 1 (promotional CD)
Տարբերակ 2 (CD and 7" vinyl)
Տարբերակ 3 (7" vinyl)
Տարբերակ 4 (CD)
Տարբերակ 5 (digital download)
Վարդավանքի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Վարդավանք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 2 հուշարձան (1 միավոր)։
Ծանոթագրություններ
Կատեգորիա:Սյունիքի մարզի հուշարձանների ցանկեր
Դարաբի (Կարաքիլիսայի գավառ)
Դարաբի, գյուղ և քարավանատուն Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Արածանիի վտակներից մեկի հովտում, Կարաքիլիսա քաղաքից 13.5 կմ հյուսիս։
Բնակչություն
1877-1878 թվականներին ուներ 25 տուն` 179 բնակչով։
Տնտեսություն
Բնակչության հիմնական զբաղմունքը անասնապահությունն էր ։
Կասկածյալը (ֆիլմ, 2013)
«Կասկածյալը» (용의자, նռ. Yonguija, The Suspect), ռեժիսոր Վոն Սին Յոնի 2013 թվականի հարավկորեական մարտաֆիլմ։ Հյուսիսկորեական լրտեսը, իր երկրի կողմից լքված վիճակում հայտնվելով, բնակություն է հաստատել Հարավային Կորեայում։ Շուտով նա դառնում է խոշոր կորպորացիայի գլխավոր տնօրենի սպանության գործով գլխավոր կասկածյալ։ Այժմ կասկածյալին պետք է հասնել ճշմարտության։
Դարաբի (Կարաքիլիսայի գավառ)
Ծանոթագրություններ
Կատեգորիա:Արևմտյան Հայաստանի գյուղեր
Կասկածյալը (ֆիլմ, 2013)
Սյուժե
Չի Դոն Չհոլը ժամանակին եղել է Հյուսիսային Կորեայում հատուկ նշանակության զորքերի գործակալներից մեկը, սակայն քաղաքական համակարգի փոփոխությունից հետո լքվել է իր կառավարության կողմից, քանի դեռ գտնվում էր առաջադրանքի մեջ։ Փնտրում է իր կնոջն ու դստերը, ովքեր վաճառվել են որպես ստրուկներ Չինաստանում, անցնում է փախուստի, որպեսզի գտնի իրենց դիակները։ Երբ նա իմանում է, որ նախկին գործընկերը կանգնած էր իրենց մահերի հետևում, Դոն Չհոլը սկսում է վենդետա և իր ընտանիքի մարդասպանին հետապնդելու մեջ դասալքում է Հարավ։ Այժմ, ապրելով գաղտնի, նա օրվա ընթացքում փոխհատուցում է փնտրում, իսկ գիշերը աշխատում Է տնօրենների խորհրդի նախագահ Փակի անձնական վարորդ։ Մի գիշեր Փակին հարձակվում և սպանում է վարձու մարդասպանը, բայց նախագահը հասցնում է Դոն Չհոլին հատուկ մի քանի միավոր փոխանցել։ Հարավկորեական հետախուզությունը, որի ներկայացուցիչը Դոն Չհոլն է մեղադրում է սպանության մեջ, դուրս է գալիս նախկին լրտեսի որսի, որը շրջապատված է բոլոր կողմերից։ Մարդու որսը գլխավորում է գնդապետ և շարային սերժանտ՝ Մին Սե Հուն, որի հետ Դոն Չհոլը ունի ընդհանուր անցյալ, և Կիմ Սոկ Հոն՝ NIS-ի տնօրենը։ Հանդուգն վավերագրող-ռեժիսորի օգնությամբ Դոն Չհոլը փախուստի է դիմում՝ փորձելով վերականգնել գերգաղտնի նյութերը, որոնց գտնելու ուղարկել է նրա մահամերձ շեֆը։
Քասթինգ
Ի սկզբանե գլխավոր դերը պետք է խաղար Յուն Գե Սանը, Բայց նա լքեց նախագիծն այն բանից հետո, երբ այն լքեց Չոի Մին Սիկը։
Արդյունքում գլխավոր դերը բաժին հասավ Կոն Յուին ։ Որպեսզի դերի համար հասնի ճիշտ կեցվածքի, դերասանն անցավ եռամսյա հատուկ դիետայի։
Նկարահանումներ
Նկարահանումները տևել են 9 ամիս։ Սկսել են 2012 թվականի սեպտեմբերի 2-ից և ավարտվել է 2013 թվականի հունիսի 2-ին։ 2013 թվականի ապրիլին նկարահանումները տեղի էին ունենում Պուերտո Ռիկոյում.
Ջեքսոն (Կալիֆոռնիա)
Ջեքսոն (Jackson, ранее Botilleas, Botilleas Spring, Bottileas, Bottle Spring, и Botellas) , Կալիֆոռնիա նահանգի Ամադոր շրջանի քաղաք և շրջկենտրոն։ Քաղաքի բնակչությունը, 2000 թվականի մարդահամարի տվյալներով, 3989 մարդ է ։ Քաղաքի տարածքում անցնում են SR 49 և SR 88 ավտոմայրուղիները։
Պատմություն
Մինչև եվրոպացիների նվաճումը այս հողում բնակվում էին Հյուսիսային Սիերա ցեղի հնդիկները։ Նրանք բնակություն են հաստատել գետերի և առվակների երկայնքով և զբաղվում էին որսորդությամբ՝ հավաքելով դեղաբույսեր և կաղիններ։
Ջեքսոնը հիմնադրվել է 1848 թվականին՝ որպես ոսկու արդյունահանման ճամբար։ Ճամբարը անվանվել է տեղացի փաստաբան Ալդեն Ապոլա Մուր Ջեքսոնի անունով, որը շատ սիրված էր գյուղի հանքափորների կողմից։ Ջեքսոն ճամբարը արագ է աճել։ 1850 թվականին նրա բնակչությունը կազմում էր 1500 մարդ։ Բացի այդ, Ջեքսոնը հարմար կանգառ էր Սակրամենտոյից Հարավային Կալիֆոռնիա ճանապարհին։
1853 թվականին Ջեքսոնը դարձել է նորաստեղծ Ամադոր շրջանի վարչաշրջանը։ Մինչ այդ այն հարևան Կալավերաս շրջանի շրջկենտրոնն էր։ Այսպիսով, Ջեքսոնը Միացյալ Նահանգների միակ քաղաքն է, որը տարբեր ժամանակներում եղել է երկու տարբեր շրջանների շրջկենտրոն ։
Քաղաքի կարևոր պատմական հուշարձանն է Քենեդիի հանքը, որը սկսել է աշխատանքը 1860 թվականին և փակվել Երկրորդ համաշխարհային պատերազմի ժամանակ՝ 1942-ին։ Փակման պահին այն երկրի ամենախորը ոսկե հանքն էր։
1922 թվականի օգոստոսի 27-ին Արգոնավտ հանքահորում բռնկված հրդեհի հետևանքով 47 հանքափոր է զոհվել։ Վերջին մարմինը հայտնաբերվել է տեղի ունեցածից մեկ տարի անց։ Այս դեպքը մինչ այժմ զոհերի թվով ամենախոշոր աղետն է ԱՄՆ ոսկու արդյունահանման պատմության մեջ։
Աշխարհագրական դիրք
Քաղաքի ընդհանուր մակերեսը 9,1 կմ² է։ Բնակավայրի կենտրոնի բարձրությունը 371 մետր է ծովի մակարդակից։ Քաղաքի տարածքը հատում է Ջեքսոն-Կրիկ առուն։ Ջեքսոնի ողջ տարածքում հանդիպում են ալյուվիալ նստվածքներ։
Բնակչություն
2000 թվականի մարդահամարի տվյալներով՝ Ջեքսոնի բնակչությունը կազմում է 3,989 մարդ, 1,746 տնային տնտեսուհի և 1,023 ընտանիք, որոնք ապրում են քաղաքում։ Բնակչության խտությունը՝ 438,8 մարդ / կմ²։ Քաղաքն ունի 1,859 բնակարանային միավոր՝ 204,5 միավոր/կմ² միջին խտությամբ։ Քաղաքի ռասայական կազմը ներառում է՝ 93,5% սպիտակ, 0,5% սև կամ աֆրոամերիկացի, 1,4% բնիկ ամերիկացի, 0,6% ասիացի, 0,1% Խաղաղօվկիանոսյան կղզիների բնակիչ, 1,9% այլ ցեղերի և 2,1% երկու կամ ավելի ռասաների ներկայացուցիչներ։ Բոլոր ցեղերի 6,5%-ը իսպանախոս է։
1 746 տնային տնտեսություններից 24,0%-ը մինչև 18 տարեկան երեխաներ ունեն, 43,8%-ը միասին բնակվող ամուսնական զույգեր են, 12,0%-ը առանց ամուսինների ապրող կանայք են, իսկ 41,4%-ը ընտանիք չունի։ Բոլոր տնային տնտեսությունների 36,1%-ը բաղկացած է առանձին անձանցից, տնային տնտեսությունների 20,0%-ում ապրում են 65 և ավելի տարիքի միայնակ մարդիկ։ Տնային տնտեսության միջին չափը կազմել է 2.13, իսկ ընտանիքի միջին չափը՝ 2.74 ։
Քաղաքում բնակվում է մինչև 18 տարեկան բնակչության 20,0 տոկոսը, 18-ից մինչև 24 տարեկան 6,4 տոկոսը, 25-ից մինչև 44 տարեկան 21,9 տոկոսը, 45-ից մինչև 64 տարեկան 22,9 տոկոսը և 65-ից բարձր տարիքի 28,8 տոկոսը։ Բնակչության միջին տարիքը 47 տարեկան է։ Յուրաքանչյուր 100 կնոջը բաժին է ընկնում 80,3 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 75,3 տղամարդ ։
Տնային տնտեսության միջին եկամուտը կազմել է $ 35 944, իսկ մեկ ընտանիքի միջին եկամուտը՝ $ 45 887։ Տղամարդիկ ունեն $ 40 444 միջին եկամուտ, իսկ կանայք՝ $ 35 083։ Մեկ շնչի հաշվով եկամուտը $ 21 399 է։ Ընտանիքների մոտ 4,1%-ը և բնակչության 8,3%-ն ունի կենսամակարդակից ցածր եկամուտ, այդ թվում՝ 18 տարեկանից ցածր 7,3%-ը և 65 և ավելի բարձր տարիքի 7,0%-ը։
Դալմայի ջրանցք
Ավանդություն
Երևանի Հյուսեին Ղուլի խանը ժամանակին կանչում է իր խանության բոլոր հմուտ առու հանողներին և հրամայում է նրանց որոնել և գտնել վաղեմի ջրանցքի ակը։ Բազմաթիվ վարպետ-արհեստավորների բոլոր ջանքերը կատարելու խանի հրամանը՝ ապարդյուն են անցնում։
Այնուհետև վարպետներ են կանչվում Մակվից, Թավրիզից, Սպահանից։ Ձորաբաշի տակ գետի եզերքը բռնելով նրանք գնում են ջուրն ի վեր և, վերջապես, հասնում այն տեղը, ուր երևում էին վաղեմի ջրանցքի հետքերը։ Սկսում են օր ու գիշեր աշխատել, մինչև որ կարողանում են խցված ակը բանալ՝ դեոմլե անել, քանդվածը վերաշինել, լցվածը մաքրել։ Դրանից հետո ջուրն առատ հոսում է դաշտն ի վեր ու ոռոգում գետի մյուս ափին տարածված անծառ, անտունկ անապատը։ Ջրանցքի անունը դնում են Դալմա՝ Դեոլմե, որ նշանակում է պեղած, ծակած   ։
Ծանոթագրություններ
Կատեգորիա:Երևանի ջրանցքներ
Վերին Խոտավանի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Վերին Խոտավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 4 հուշարձան (3 միավոր)։
Ծանոթագրություններ
Կատեգորիա:Սյունիքի մարզի հուշարձանների ցանկեր
Դամբարան (լեռ)
Դամբարան, լեռ Հայաստանի Գեղարքունիքի մարզի  Սևանի լեռնաշղթայում, Ըղձաձոր գետի ձախափնյակում, Ջիլ գյուղից 5 կմ արևելք։ Տեղադրման կոորդինատներ 40.45139°N, 45.52222°W։ Բարձրություն 2726 մ
Ծանոթագրություններ
Կատեգորիա:Գեղարքունիքի մարզի լեռներ Կատեգորիա:Ադրբեջանի լեռներ Կատեգորիա:Գետաբեկի շրջան
Սեն ան Գոյել
Սեն ան Գոյել (Sains-en-Gohelle), կմունա Ֆրանսիայում` Նոր Պա դե Կալե շրջանում, Պա դե կալե վարչությունում, Լանսի շրջանում, Բյուլի լե Մին գավառում։ Քաղաքը տեղակայված է Լանսից 11 կմ դեպի արևմուտք և Բետյունից 10 կմ հարավ։
2011 թվականին բնակչությունը կազմել է 6420 մարդ։
Տնտեսություն
Բնակչության զբաղվածության կառուցվածք.
2011 թվականին անգործների աստիճանը կազմել է 18,4 % (ընդհանուր Ֆրանսիայում՝ 12,8 %, Պա դե Կալե վարչությունում՝ 16,2 %)։
2011 թվականի դրությամբ 1 մարդու միջին հասույթը կազմել է 17 646 եվրո։
Վիճակագրություն
Բնակչության թվաքանակը՝ ըստ տարիների
Արտաքին հղումներ
Կատեգորիա:Ֆրանսիայի կոմունաներ
Ստեղծարարության և նորարարության համաշխարհային օր
Ստեղծարարության և նորարարության համաշխարհային օր (World Creativity and Innovation Day), Միացյալ ազգերի կազմակերպության հատուկ հիշարժան օր է, որը նշվում է ապրիլի 21-ին։ Նպատակը՝ ՄԱԿ-ի կայուն զարգացման նպատակների առաջխաղացման հետ կապված՝ ստեղծարարության և նորարարության կարևորության վերաբերյալիրազեկությունը բարձրացնելն է։ Օրը ընդունվել է 80 երկրների աջակցությամբ, ՄԱԿ-ի Ընդհանուր վեհաժողովի 71/284 բանաձևով ։ Ստեղծարարության և նորարարության համաշխարհային օրը առաջին անգամ պաշտոնապես նշվել է 2018 թվականի ապրիլի 21-ին   ։ Օրվա  ընտրությունը, լինելով Լեոնարդո դա Վինչիի ծննդյան օրվանից վեց օր հետո և Երկիր մոլորակի միջազգային օրվա նախորդ օրը, բարենպաստ է  խրախուսելու ստեղծարար բազմամասնագիտական մտածելակերպը և օգնելու մեզ հասնել մեր իսկ ուզած կայուն ապագային ։
Օրվա նպատակը անհատական և խմբային մակարդակներում ստեղծագործական մտածողությունը խրախուսելն է, որը ըստ ՅՈՒՆԵՍԿՕ-ի և Միավորված ազգերի կազմակերպության զարգացման ծրագիր ստեղծագործական տնտեսության վերաբերյալ հատուկ զեկույցի «դարձել է ազգերի իրական հարստությունը 21-րդ դարում» ։
ՄԱԿ-ի կոչը COVID-19 համավարակի օրերին
2020 թվականի COVID-19 համավարակի օրերին Միացյալ ազգերի կազմակերպությունը կոչ է արել տարբեր մշակույթների, հասարակությունների ու ազգերի բոլոր ստաղծարար ուժերին օգնել կանգնեցնելու վիրուսի տարածումը ։
Ծանոթագրություններ
Կատեգորիա:ՄԱԿ-ի միջազգային օրեր
Խուան Դինեննո
Խուան Իգնասիո Դինեննո Դե Կարա (Juan Ignacio Dinenno De Cara ), արգենտինացի ֆուտբոլիստ, «Բարսելոնա» ակումբի հարձակվող։
Ակումբային կարիերա
Դիննենոն «Ռասինգ» ակումբի սան է։ 2013 թվականի հոկտեմբերի 13-ին «Էստուդիանտես» ակումբի դեմ խաղի ժամանակ իր նորամուտն է նշել Արգենտինայի ֆուտբոլի առաջնությունում ։ Նոյեմբերի 16-ին «Կիլմես» ակումբի դեմ խաղի ժամանակ Խուանը իր առաջին գոլն է խփել «Ռասինգ» ակումբի կազմում ։ 2014 թվականի ամռանը Դինեննոն վարձավճարով տեղափոխվել է «Տեմպերլեյ» ակումբ։ Օգոստոսի 9-ին «Ուրական» ակումբի դեմ խաղի ժամանակ իր նորամուտն է նշել Արգենտինայի ֆուտբոլի երկրորդ կարգի առաջնությունում ։ Օգոստոսի 24-ին «Պատրոնատո» ակումբի դեմ խաղի ժամանակ Խուանը իր առաջին գոլն է խփել «Տեմպերլեյ» ակումբի կազմում ։ Այդ մրցաշրջանում Դինեննոն իր թիմին օգնել է դուրս գալ բարձրագույն լիգա։
2016 թվականի սկզբին Խուանը վարձավճարով տեղափոխվել է «Ալդոսիվի» ակումբ։ Փետրվարի 6-ին «Օլիմպո» ակումբի դեմ խաղի ժամանակ իր նորամուտն է նշել նոր ակումբում ։ Ապրիլի 23-ին «Օլիմպո» ակումբի դեմ խաղի ժամանակ իր առաջին գոլն է խփել «Ալդոսիվի» ակումբի կազմում ։
2017 թվականի սկզբին Դինեննոն վարձավճարով տեղափոխվել է էկվադորական «Դեպորտիվո Կուենկա» ակումբ։ Հունվարի 29-ին խաղացել է գուայակիլյան «Բարսելոնա» ակումբի դեմ։ Այդ խաղում Խուանը իր առաջին գոլն է խփել «Դեպորտվո Կուենկա» ակումբի կազմում։ Հարավամերիկյան գավաթի ժամանակ բոլիվիական «Օրիենտե Պետրոլերո» ակումբի դեմ խաղի ժամանակ գոլ է խփել ։ 2018 թվականի սկզբին Դինեննոն վարձավճարով տեղափոխվել է գուայակիլյան «Բարսելոնա»։ Փետրվարի 17-ին «Ունիվերսիդադ Կատոլիկա» ակումբի դեմ խաղում նա իր նորամուտն է նշել նոր  թիմում ։ Այդ խաղում նաև իր առաջին գոլն է խփել «Բարսելոնա» ակումբի կազմում։ Մարտի 7-ին Հարավամերիկյան գավաթի ժամանակ պարագվայական «Խեներալ Դիաս» ակումբի դեմ խաղում աչքի է ընկել խփած գոլով ։
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Արգենտինացի ֆուտբոլիստներ
Բրիտանացիների ներխուժումն Իսլանդիա
Բրիտանացիների ներխուժումը Իսլանդիա, հայտնի է նաև որպես «Ֆորկ» ռազմագործողություն, բրիտանական ուժերի ռազմախուժումն Իսլանդիա Երկրորդ համաշխարհային պատերազմի ընթացքում։ Այն իրականացվել է Մեծ Բրիտանիայի զինված ուժերի ռազմածովային նավատորմի թագավորական ծովային հետևազորի միջոցով և նպատակ ուներ Իսլանդիա կղզին ազատել գերմանական օկուպացիայից։ Նախքան պատերազմը Միացյալ Թագավորությունը խիստ վերահսկողություն էր սահմանել արտասահման ներկրվող իսլանդական ապրանքների վրա՝ խոչընդոտելով Նացիստական Գերմանիայի շահավետ գործարքների իրականացմանը։
Պատերազմական գործողություններից առաջ Մեծ Բրիտանիան դաշնակցային համագործակցության առաջարկ էր արել Իսլանդիային, սակայն պաշտոնական Ռեյկյավիկը հրաժարվել էր՝ պահպանելով իր չեզոքությունը։ Իսլանդիայում Գերմանիայի դիվանագիտական ներկայացուցչությունը՝ կղզու ռազմավարական նշանակության ուժերի հետ համատեղ, անհանգստացնում էին բրիտանացիներին ։ Այս ամենի ֆոնի վրա դաշնակից ուժերը՝ ի դեմս Միացյալ Թագավորության, 1940 թվականի մայիսի 10-ին վաղ առավոտյան սկսեց Իսլանդիա ներխուժումը։ Նույն օրը գնդապետ Ռոբերտ Ստուրգեսի հրամանով թվով 746 բրիտանական թագավորական հետևազորի նավեր բռնում են մայրաքաղաք Ռեյկյավիկի ուղին։ Առանց որևէ լուրջ դիմադրության հանդիպելու՝ բրիտանացիները շտապեցին ամրացնել իրենց դիրքերը կղզում, որից հետո էլ վերջիններիս հրամանով սկսվեց Իսլանդիայում բնակվող գերմանացիների զանգվածային ձերբակալությունները։
Նախապատմություն
Երկարատև դանիական տիրապետությունից հետո՝ 1918 թվականին, Իսլանդիան վերջապես անկախացավ Դանիական միությունից ։ Նորաստեղծ Իսլանդիան, որպես կառավարման ձև ընդունեց միապետական կարգերը՝ իրեն հռչակելով Իսլանդիայի թագավորություն ։ Կարճ ժամանակ անց թագավորությունը հաստատեց իր չեզոքությունը՝ հրաժարվելով օժանդակել այդ ժամանակ Եվրոպայում ձևավորված երկու խոշոր ռազմաքաղաքական դաշինքներից որևէ մեկին։ Սակայն Իսլանդիան չեզոքությունը պահպանում էր միայն իրավականորեն՝ փաստացիրորեն օժանդակելով գերմանական նոր նվիրակոչված վարչակարգի տարածմանը։ Այս ամենն ավարտվեց փոխադարձ համաձայնության պայմանագրով, որն էլ դժգոհությունների ալիք բարձրացրեց կղզիաբնակների շրջանում։ 1928 թվականին Իսլանդիայի բոլոր քաղաքական կուսակցությունները սկսեցին հանդես գալ հայտարարությամբ, որտեղ կոչ էր արվում իշխանություններին հնարավորինս շուտ դադարեցնել միության պայմանագիրը ։